|  |  |
| --- | --- |
| **Slide** | **Aiškinamosios pastabos[[1]](#footnote-1)** |
| 1  ES  žmonės  Europos Sąjunga  Unikali organizacija  „Taika pasaulyje negali būti garantuota be kūrybiškų pastangų, atsveriančių jai gresiančius pavojus.“  Robertas Schumanas, 1950 m. | 1  Šiame pristatyme trumpai išnagrinėsime, kas yra ES, pateiksime kai kurių įdomių faktų apie ES ir galiausiai apžvelgsime, kaip ji bėgant metams keitėsi ir vystėsi.  Visų pirma, nors apie ES galima kalbėti kaip apie organizaciją, viskas yra šiek tiek sudėtingiau.  Europos Sąjunga nėra nei tarptautinė organizacija, nei tarpvyriausybinė organizacija siaurąja prasme.  Europos Sąjunga unikali tuo, kad ji pati savaime nėra organizacija, o veikiau institucijų, agentūrų ir įstaigų, kurios siekia tų pačių tikslų ir su ta pačia vėliava, visuma.  Jos unikalumą lemia konkrečios sąlygos, kuriomis ji vystėsi, ir jos narių steigėjų tikslai bei idealai.  Europos projektu, kuris gimė iš Antrojo pasaulinio karo pelenų, visų pirma buvo siekiama užtikrinti taiką, bendrai prisiimant atsakomybę už ginklų gamybos išteklius – anglis ir plieną. Bėgant dešimtmečiams, valstybės narės susitarė bendradarbiauti ir sutelkti išteklius bei suverenumą, kai kylančias problemas naudingiau spręsti bendrai. Ši tendencija tebegalioja ir šiandien, jei kalbame apie tokius klausimus kaip klimato kaita, tarptautinė prekyba ar mūsų skaitmeninė visuomenė. |
| 2  ES  žmonės  ES yra unikali ekonominė ir politinė sąjunga  27 šalys  447 mln. žmonių | 2  Kalbant konkrečiau, ES yra unikali ekonominė ir politinė 27 šalių sąjunga, kurioje iš viso gyvena apie **447 mln. žmonių**.  Jau daugiau kaip 60 metų ES padeda kelti gyvenimo lygį, vykdo bendrus projektus, pavyzdžiui, **euro** ir **bendrosios rinkos**, ir bendradarbiauja tokiais svarbiais klausimais kaip klimato kaita, COVID-19 ir skaitmeninė visuomenė.  Daugiau statistinių duomenų pateikiama adresu <https://ec.europa.eu/eurostat/data/database> skyrelyje „Annual National Accounts“ |
| 3  ES  įvairovė  **Ar žinote...?**   1. Kurioje ES šalyje gyvena daugiausia gyventojų iki 15 metų amžiaus? 2. Kurioje ES šalyje yra didžiausia užsieniečių dalis, palyginti su visu jos gyventojų skaičiumi? 3. Kurios šalies gyventojai labiausiai pasitiki Europos Sąjunga? 4. Kokia procentinė žmonių dalis ES gyvena kaimo vietovėse? 5. Kokia procentinė žmonių dalis ES kalba daugiau nei viena kalba? | 3  Kadangi ES gyvena apie 447 mln. žmonių, ji yra vienas iš kultūriškai margiausių pasaulio regionų. Į ES įvairovę galima žvelgti skirtingai, įskaitant jos kalbinę, etninę, religinę ir socialinę bei ekonominę įvairovę. Pabandykite atsakyti į skaidrėje pateiktus klausimus, kad sužinotumėte, kaip tam tikri šios įvairovės aspektai atsiskleidžia statistikoje.  Atsakymai:  1) Prancūzijoje: 11 991 684 – 2021 m.  2) Liuksemburge: 47 proc. – 2022 m. (Žr. [Imigracijos augimas (europa.eu)](https://ec.europa.eu/eurostat/web/interactive-publications/demography-2023#expandable-example-content))  3) didžiausia dalis (71 proc.) Maltoje, mažiausia – Prancūzijoje (34 proc.), 2022 m. „Eurobarometro“ apklausa ([žr. dokumentą „Pirmieji rezultatai“](https://europa.eu/eurobarometer/surveys/detail/2693))  Įdomumo dėlei, toliau pateikiami kitų šalių rezultatai (procentinė kiekvienos šalies respondentų, teigiančių, kad jie pasitiki ES, dalis).  Graikija – 37 proc.  Kroatija – 42 proc.  Kipras – 42 proc.  Čekija – 43 proc.  Austrija – 44 proc.  Slovakija – 44 proc.  Slovėnija – 44 proc.  Italija – 46 proc.  Estija – 48 proc.  Vokietija – 49 proc.  Bulgarija – 49 proc.  Ispanija – 50 proc.  Nyderlandai – 52 proc.  Rumunija – 54 proc.  Belgija – 55 proc.  Vengrija – 56 proc.  Latvija – 56 proc.  Airija – 58 proc.  Liuksemburgas – 60 proc.  Suomija – 60 proc.  Švedija – 61 proc.  Lenkija – 64 proc.  Danija – 65 proc.  Portugalija – 68 proc.  Lietuva – 69 proc.  4) 2021 m. – 25,2 proc. (miesteliuose – 35,9 proc., miestuose – 38,9 proc.), ([[šaltinis](https://ec.europa.eu/eurostat/statistics-explained/index.php?title=Urban-rural_Europe_-_introduction#Introduction_to_territorial_typologies)])  5) 2016 m. – 64,6 proc. [[šiuos statistinius duomenis atnaujinti **planuojama** tik 2024 m. gegužės mėn.](https://ec.europa.eu/eurostat/statistics-explained/index.php?title=Foreign_language_skills_statistics)]  Daugiau statistinių duomenų apie Europos demografiją pateikta adresu <https://ec.europa.eu/eurostat/cache/digpub/demography/index.html?lang=en> |
| 4  ES  kalbos  Žmonių Europa  24 oficialiosios kalbos | 4  ES šalyse vartojamos kalbos yra esminė ES kultūros paveldo dalis. Todėl ES remia daugiakalbystę savo programose ir institucijų darbe.  Daugiakalbystė nuo pat Europos Sąjungos įkūrimo yra vienas iš pagrindinių jos bruožų. ES yra **24 oficialiosios kalbos**.  Kalbų vartojimo ES institucijose taisyklės nustatytos [Reglamente Nr. 1](https://eur-lex.europa.eu/legal-content/LT/TXT/?uri=CELEX:01958R0001-20130701), kuriame nurodyta, kad institucijose vartojamos 24 oficialiosios ir darbo kalbos.  [Europos Vadovų Tarybos](https://european-union.europa.eu/institutions-law-budget/institutions-and-bodies/search-all-eu-institutions-and-bodies/european-council_lt) ir [Europos Sąjungos Tarybos](https://european-union.europa.eu/institutions-law-budget/institutions-and-bodies/search-all-eu-institutions-and-bodies/council-european-union_lt) posėdžiai verčiami žodžiu į visas oficialiąsias kalbas. Europos Parlamento nariai turi teisę [Parlamente kalbėti](https://www.europarl.europa.eu/about-parliament/lt/organisation-and-rules/multilingualism) bet kuria oficialiąja ES kalba.  Europos piliečiai turi **teisę būti informuoti apie Sąjungos veiklą**, susisiekti su ES institucijomis ir gauti jų atsakymus bet kuria oficialiąja kalba.  Be to, [teisės aktai](https://eur-lex.europa.eu/homepage.html?locale=lt) ir jų [santraukos](https://eur-lex.europa.eu/browse/summaries.html?locale=lt) skelbiami visomis oficialiosiomis ES kalbomis. |
| 4.1  Ar be savo kalbos dar galite nurodyti bent 5 oficialiąsias ES kalbas?  Kokios yra trys oficialiosios abėcėlės?  [Pasiklausykite oficialiųjų ES kalbų](https://european-union.europa.eu/principles-countries-history/languages_lt) | 4.1  Oficialiosios ES kalbos:  airių, anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių.  ES oficialiosios abėcėlės:  lotynų, kirilicos ir graikų. |
| 5  ES  pradininkai | 5  ES įvairovę taip pat rodo tai, kad Europos Sąjungą, kurioje gyvename šiandien, padėjo kurti daug ateities viziją turėjusių lyderių.  ES pradininkai – nuo pasipriešinimo kovotojų iki teisininkų ir parlamentarų – buvo labai įvairūs žmonės, turėję tuos pačius idealus – taikios, suvienytos ir klestinčios Europos.  Tai tik keletas svarbiausių ES pradininkų. Daugiau informacijos rasite čia: <https://europa.eu/european-union/about-eu/history/eu-pioneers_lt> |
| 5.1  **Simone Veil**  ***Holokaustą išgyvenusi pirmoji Europos Parlamento pirmininkė*** | 5.1  Nacių koncentracijos stovyklose išgyvenusios S. Veil vaikystės patirtis ir skaudūs išgyvenimai per Antrąjį pasaulinį karą nulėmė jos pasiryžimą siekti vieningos Europos – šiam reikalui ji paskyrė visą savo likusį gyvenimą.  **Gyvenimas ir laikas**  S. Veil politinę veiklą pradėjo ankstyvais teisininkės karjeros metais. 1974 m. ji tapo prezidento Valéry Giscardo d’Estaingo vyriausybės sveikatos apsaugos ministre.  Netrukus po paskyrimo S. Veil ėmėsi kovos dėl abortų legalizavimo Prancūzijoje. Jai pavyko pasiekti pergalę tik tada, kai Nacionalinėje Asamblėjoje ją parėmė opozicija ir padėjo 1975 m. priimti atitinkamą įstatymą. Tai buvo įvertinta kaip reikšmingas laimėjimas, o teisės aktas tapo plačiai žinomas kaip „Veil įstatymas“ („la loi Veil“).  **Europos vizija**  Kai prezidentas V. Giscardas d’Estaingas pasiūlė S. Veil būti pirmąja jo partijos sąraše per pirmuosius tiesioginius [Europos Parlamento](https://european-union.europa.eu/institutions-law-budget/institutions-and-bodies/search-all-eu-institutions-and-bodies/european-parliament_lt) rinkimus 1979 m., ji nedvejodama sutiko.  S. Veil buvo išrinkta į Europos Parlamentą, kuris ją pasirinko savo pirmininke. Taip ji tapo pirmojo tiesiogiai išrinkto Europos Parlamento vadove ir pirmąja moterimi, vadovaujančia ES institucijai. Po poros metų ji gavo [Karolio Didžiojo premiją](https://www.karlspreis.de/en/charlemagne-prize/origin), kuri skiriama pagerbiant laureato indėlį į Europos vienybę. |
| 5.2  **Jeanas Monnet**  ***Europos Sąjungos idėjos vienijanti jėga*** | 5.2  Žanas Monė, Prancūzijos politikas ir patarėjas ekonomikos klausimais, visą gyvenimą rėmė Europos integraciją. Jo idėjos paskatino sukurti Šumano planą sujungti Prancūzijos ir Vokietijos nacionalinę anglių ir plieno gamybą.  **Gyvenimas ir laikas**  1914 m. prasidėjus Pirmajam pasauliniam karui Ž. Monė kreipėsi į Prancūzijos vyriausybę su pasiūlymu geriau koordinuoti karui skirtų išteklių transportavimą su Prancūzijos sąjungininkais. Vėliau jis paskirtas 1919 m. įkurtos Tautų Sąjungos generalinio sekretoriaus pavaduotoju. 1943 m. Ž. Monė tapo Prancūzijos nacionalinio išsivadavimo komiteto – iš tikrųjų tai buvo Alžyre įsikūrusi Prancūzijos vyriausybė emigracijoje – nariu. Būtent tuo metu jis atvirai išdėstė suvienytos ir taiką išsaugosiančios Europos viziją.  **Europos vizija**  Po karo didėjant tarptautinei įtampai, Ž. Monė jautė, kad, siekiant Europos vienybės, atėjo laikas imtis veiksmų, ir kartu su savo komanda pradėjo kurti Europos bendrijos koncepciją. 1950 m. gegužės 9 d. Prancūzijos užsienio reikalų ministras Roberas Šumanas Prancūzijos vyriausybės vardu paskelbė vadinamąją Šumano deklaraciją.  Šią deklaraciją inicijavo ir parengė Ž. Monė, joje siūlyta visą Vokietijos ir Prancūzijos anglių ir plieno gamybą pavesti valdyti vienai vyriausiajai valdybai. Deklaracija buvo pagrįsta idėja, kad jeigu šių išteklių gamybą dalytųsi dvi galingiausios Europos šalys, tai padėtų ateityje išvengti karų. |
| 5.3  **Ursula Hirschmann**  ***Kovotoja prieš fašizmą ir Europos federalizmo šalininkė*** | 5.3  Ursula Hirschmann gimė 1913 m. viduriniojo sluoksnio žydų šeimoje Berlyne. 1932 m., norėdama prisidėti prie pasipriešinimo nacių iškilimui, ji įstojo į socialdemokratų partijos jaunimo organizaciją. Susipažinusi su jaunu italų filosofu ir socialistu Eugenio’u Colorni ir už jo ištekėjusi, U. Hirschmann aktyviai įsitraukė į antifašistinio pasipriešinimo pogrindžio veiklą vyro gimtojoje Italijoje.  **Gyvenimas ir laikas**  Kai E. Colorni buvo suimtas ir įkalintas Ventotenės saloje, U. Hirschmann išvyko kartu.  Saloje jie susipažino su Ernestu Rossiu ir Altieru Spinelliu, kurie 1941 m. prisidėjo prie Ventotenės manifesto už laisvą ir vieningą Europą rengimo. Daugelio nuomone, šis manifestas tapo Europos federalizmo pradžia. Dokumentas buvo plačiai skaitomas su naciais kovojusių Italijos pasipriešinimo narių.  **Europos vizija**  Manifeste raginama atsiriboti nuo Europos praeities ir, pertvarkius politiką ir atlikus plačias socialines reformas, sukurti naują politinę sistemą. U. Hirschmann slapta atgabeno manifestą į žemyninę Italiją ir padėjo jį platinti.  Palikusi Ventotenę, ji atvyko į Milaną ir 1943 m. įsteigė Europos federalistų judėjimą („Movimento Federalista Europeo“). Fašistams nužudžius E. Colorni, U. Hirschmann pabėgo į Šveicariją ir prisidėjo prie pirmojo tarptautinio federalistų kongreso 1945 m. Paryžiuje organizavimo.  U. Hirschmann politinė veikla po Antrojo pasaulinio karo nenutrūko. 1975 m. Briuselyje ji įsteigė asociaciją „Moterys už Europą“ („Association Femmes pour l’Europe“). |
| 5.4  **Robertas Schumanas**  ***Europos integracijos projekto kūrėjas*** | 5.4  Antrojo pasaulinio karo metu Roberas Šumanas aktyviai dalyvavo Prancūzijos pasipriešinimo judėjime ir buvo nacių sučiuptas ir įkalintas. Prieš karą jis aktyviai dalyvavo politikoje, pokariu buvo Prancūzijos Parlamento narys, užėmė ne vieną itin aukštą postą Prancūzijoje ir galiausiai parengė vadinamąją [Šumano deklaraciją](https://european-union.europa.eu/principles-countries-history/history-eu/1945-59/schuman-declaration-may-1950_lt), kuria siekiama suvienyti Europą ir užkirsti kelią tolesniems karams.  **Gyvenimas ir laikas**  Gimęs Liuksemburge kaip Vokietijos pilietis, 1919 m. Elzaso-Lotaringijos regioną, kuriame gyveno, sugrąžinus Prancūzijai, R. Šumanas tapo prancūzu. Per Antrąjį pasaulinį karą Prancūzijos vadovas tremtyje Šarlis de Golis paprašė R. Šumano atvykti į Londoną ir dirbti jo vyriausybėje.  Po karo R. Šumanas grįžo į nacionalinę politiką, kurioje ėjo įvairias aukščiausio lygio pareigas. Jis tapo pagrindiniu derybininku dėl tokių ypač svarbių sutarčių ir iniciatyvų kaip Europos Taryba, Maršalo planas ir NATO; visa tai buvo skirta glaudesniam Vakarų aljanso šalių bendradarbiavimui užtikrinti ir Europai suvienyti.  **Europos vizija**  Bendradarbiaudamas su Žanu Monė, jis parengė pasaulyje pagarsėjusį Šumano planą. Jis buvo paskelbtas 1950 m. gegužės 9 d. Ši data šiandien laikoma Europos Sąjungos gimimo diena ir kasmet švenčiama kaip [Europos diena](https://european-union.europa.eu/principles-countries-history/symbols/europe-day_lt). Ta proga pasakytoje kalboje R. Šumanas pasiūlė įvesti bendrą anglių ir plieno, svarbiausių medžiagų ginkluotės pramonėje, gamybos kontrolę. Pagrindinė mintis buvo ta, kad negalintys kontroliuoti anglių ir plieno gamybos negalės ir kariauti. |
| 6  ES  simboliai  Atspėkite ES simbolį |  |
| 6.1  Sukurtas Austrijoje, dabar tai ES himnas | 6.1 |
| 6.2  „Odė džiaugsmui“ | 6.2  „Odė džiaugsmui“ yra ištrauka iš 1823 m. Liudviko van Bethoveno sukurtos Devintosios simfonijos. Himnas simbolizuoja ne tik Europos Sąjungą, bet ir Europą platesne prasme. Poemoje „Odė džiaugsmui“ išreiškiama F. Schillerio idealistinė žmonijos brolybės vizija. Himnas patvirtintas 1985 m. |
| 6.3  Žvaigždučių ES vėliavoje skaičius. |  |
| 6.4  **12 žvaigždučių** | 6.4  ES vėliavoje yra 12 apskritimu išdėstytų aukso spalvos žvaigždučių mėlyname fone. Jos simbolizuoja Europos tautų vienybės, solidarumo ir darnos idealus. Žvaigždučių skaičius neturi nieko bendra su valstybių narių skaičiumi, o apskritimas simbolizuoja vienybę. Vėliava buvo sukurta ir Europos Tarybos patvirtinta 1955 m. Oficialia ES vėliava ji tapo 1985 m. |
| 6.5  Šios svarbios kalbos metinės dabar yra diena, kai švenčiame ES. |  |
| 6.6  **gegužės 9 d.**  *Europos diena* | 6.6  Europos dieną, kuri švenčiama kasmet gegužės 9-ąją, džiaugiamasi taika ir vienybe Europoje. Ši data žymi istorinės Šumano deklaracijos, kurioje nustatyta nauja politinio bendradarbiavimo Europoje forma, metines. |
| 6.7  Šia fraze apibendrinamas Europos projektas |  |
| 6.8  **Suvienijusi įvairovę**  *Europos šūkis* | 6.8  ES šūkis „suvienijusi įvairovę“ reiškia, jog europiečiai susivienijo, kad dirbtų taikos ir gerovės labui, ir kartu praturtėjo susipažinę su daugeliu įvairių žemyno kultūrų, tradicijų ir kalbų. |
| 6.9  Tai palengvina gyvenimą, kai kertame sienas |  |
| 6.10  ***Euro*** | 6.10  *Euro* yra oficiali 20 iš 27 ES valstybių narių valiuta. Tai yra jūsų kišenėje esantis įrodymas, kad Europos šalys dirba kartu. Euro banknotų ir monetų įvedimas į apyvartą 2002 m. tapo viena didžiausių Europos logistikos operacijų. |
| 7  ES  vertybės  Ką jos reiškia? | 7  Nors ES būdinga įvairovė, jos valstybės narės turi bendras vertybes, vienijančias Europos žmones. |
| 7.1   * Žmogaus orumas * Laisvė * Demokratija * Lygybė * Teisinė valstybė * Žmogaus teisės | 7.1  **Neatsiejama europietiško gyvenimo būdo dalimi** esančios vertybės yra šios:   * Žmogaus orumas * Laisvė * Demokratija * Lygybė * Teisinė valstybė * Žmogaus teisės   Šios vertybės nustatytos Lisabonos sutartyje ir ES pagrindinių teisių chartijoje.  Žmogaus orumas: žmogaus orumas yra neliečiamas, o tai reiškia, kad jis visada turi būti gerbiamas ir saugomas. Jis yra tikrasis pagrindinių teisių pagrindas.  Laisvė: asmens laisvės – teisė į privatų gyvenimą, minties, religijos, susirinkimų, saviraiškos ir informacijos laisvės – saugomos ES pagrindinių teisių chartija. Praktinis šios vertybės pavyzdys – laisvė judėti ir laisvai gyventi ES.  Demokratija: ES veikimas grindžiamas atstovaujamąja demokratija. Būti Europos Sąjungos piliečiu taip pat reiškia naudotis tam tikromis teisėmis. Pavyzdžiui, kiekvienas pilnametis ES pilietis turi teisę kandidatuoti ir balsuoti Europos Parlamento rinkimuose. ES piliečiai gali būti kandidatais ir balsuoti savo gyvenamojoje arba kilmės šalyje.  Lygybė: lygybė – tai vienodos visų piliečių teisės prieš įstatymą. Moterų ir vyrų lygybės principu pagrįsta visa Europos politika ir jis taikomas visose srityse. Praktiniai šios vertybės pavyzdžiai yra vienodo darbo užmokesčio principas (1957 m. Romos sutartis) arba ES piliečių nediskriminavimo dėl tautybės principas (2009 m. Lisabonos sutartis).  Teisinės valstybės principas: ES grindžiama teisinės valstybės principu. Kad ir ką ES darytų, visai tai reglamentuojama Sutartimis, kurias laisva valia ir demokratiškai pasirašė jos valstybės narės. Teise ir teisingumu rūpinasi nepriklausomos teisminės institucijos. ES valstybės narės įgaliojo Europos Teisingumo Teismą nagrinėti bylas paskutine instancija ir jo sprendimų turi laikytis visi.  Žmogaus teisės: žmogaus teisės saugomos ES pagrindinių teisių chartija. Jos apima, be kita ko, teisę nebūti diskriminuojamam dėl lyties, rasinės ar etninės kilmės, religijos ar tikėjimo, negalios, amžiaus arba seksualinės orientacijos, teisę į asmens duomenų apsaugą ir teisę kreiptis į teismą. |
| 8  ES  šalys  *Daug šalių – mažai apribojimų*  **Europos Sąjungą sudaro 27 valstybės narės**  **Be 27 valstybių narių**  Europos Sąjungos bendrajai rinkai priklauso Islandija, Lichtenšteinas, Norvegija ir Šveicarija.  **Šengeno erdvę** sudaro 23 ES šalys ir 4 ES nepriklausančios šalys, kurios prie savo sienų panaikino pasų kontrolę. | 8  ES įsipareigojimą laikytis bendrų vertybių atspindi jos piliečių turimos teisės.  ES piliečiai gali laisvai judėti ir gyventi Sąjungoje ir juos saugo ES teisės aktai.  Jie taip pat gali balsuoti ir kandidatuoti Europos Parlamento rinkimuose.  Andora, Monakas, San Marinas ir Vatikanas nepriklauso nė vienai iš šių asociacijų. Jų santykiai su ES ir kitomis šalimis grindžiami dvišaliais santykiais. Tačiau Monakas, San Marinas ir Vatikanas *de facto* priklauso Šengeno erdvei.  Šveicarija nėra nei ES, nei EEE šalis. Su ES ji yra sudariusi apie 100 konkrečių dvišalių susitarimų, apimančių, pavyzdžiui, daugelį bendrosios rinkos nuostatų. Vienas iš šių susitarimų yra susijęs su Šveicarijos dalyvavimu Šengeno erdvėje.  --  **Be 27 valstybių narių**  Europos Sąjungos bendrajai rinkai priklauso Islandija, Lichtenšteinas, Norvegija ir Šveicarija.  Tai reiškia, kad šios šalys yra įsipareigojusios užtikrinti laisvą asmenų, prekių, paslaugų ir pinigų judėjimą.  Šiomis teisėmis visose keturiose šalyse gali naudotis ir ES piliečiai.  --  **Šengeno erdvę** sudaro 23 ES šalys ir 4 ES nepriklausančios šalys, kurios prie savo sienų panaikino pasų kontrolę.  Tai reiškia, kad žmonės gali kirsti sieną tarp bet kurių [dviejų ]iš šių šalių nepateikdami paso. |
| 9  ES  šalys  Europos integracija  1958 m.  **1958 m.** šešios šalys, pasirašiusios Romos sutartį, įsteigė **Europos bendriją**.  Jos siekė užtikrinti taiką bei laisvę ir skatinti ekonominę pažangą. | 9  Toliau trumpai pažvelkime į ES istoriją, o konkrečiai – apžvelkime šalių įstojimo į ES chronologiją.  Viskas prasidėjo nuo Romos sutartį pasirašiusių šešių šalių:   1. Belgija 2. Vokietija 3. Prancūzija 4. Italija 5. Liuksemburgas 6. Nyderlandai |
| 10  1973 m.  **1973 m.** į Bendriją įstojo **Danija**, **Airija** ir **Jungtinė Karalystė**\*.  \* 2020 m. Jungtinė Karalystė iš Europos Sąjungos pasitraukė. | 10  [Pastaba pranešėjui: paprašykite publikos pasidalyti savo istorijomis ar prisiminimais apie jų šalies / atitinkamų šalių stojimą į ES]. |
| 11  1981 m.  1981 m. **Graikijos** įstojimas padėjo įtvirtinti demokratiją šioje šalyje. |  |
| 12  1986 m.  **1986 m. įstojus Ispanijai ir Portugalijai**, ES, vis dar vadinta Europos bendrija, išsiplėtė į pietus. |  |
| 13  1995 m.  **1995 m. į Europos Sąjungą įstojo Austrija, Suomija ir Švedija**. |  |
| 14  2004 m.  Po Berlyno sienos griūties ir Sovietų Sąjungos žlugimo **2004 m.** plėtra padėjo vėl suvienyti žemyną. | 14  2004 m. gegužės 1 d. į ES įstojo dešimt šalių:   1. Čekija 2. Estija 3. Kipras 4. Latvija 5. Lietuva 6. Vengrija 7. Мalta 8. Lenkija 9. Slovėnija 10. Slovakija   Vieni iš stojimo kriterijų buvo teisinės valstybės principo laikymasis, veikianti rinkos ekonomika ir demokratijos principų laikymasis. |
| 15  2007 m.  2007 m. **valstybėmis narėmis tapo Bulgarija ir Rumunija**. |  |
| 16  2013 m.  **2013 m.** Kroatija tapo naujausia Sąjungos nare. | 16  Interaktyvus ES plėtros žemėlapis:  <https://www.europarl.europa.eu/external/html/euenlargement/default_lt.htm> |
| 17  ES  šalys  Euras ir euro zona  Euras yra **20 ES šalių**, kurios sudaro vadinamąją euro zoną, oficiali valiuta. | 17  Nors visos minėtos šalys priklauso Europos Sąjungai, ne visos jos yra euro zonos dalis.  Euro zona – tai regionas, kurį sudaro visos ES šalys, kurių nacionalinė valiuta yra euras.  Euras yra materialus **Europos integracijos** simbolis; jis yra patogus naudoti piliečiams, o įmonėms suteikia daug privalumų. Kaip viena iš **pasaulinių valiutų**, euras taip pat suteikia pridėtinės vertės Sąjungos užsienio politikai.  Danija yra vienintelė ES valstybė narė, išsiderėjusi galimybę neįsivesti euro. Europos Centrinis Bankas ir Europos Komisija yra atsakingi už jo vertės ir stabilumo išlaikymą ir už kriterijų, kuriuos turi atitikti ES šalys, norinčios prisijungti prie euro zonos, nustatymą.  Euras yra antra pagal svarbą pasaulio valiuta. Tarptautinių mokėjimų eurais ir JAV doleriais procentinės dalys yra beveik lygios ir euras yra antra pasaulio valiuta, kuria daugiausia skolinamasi, skolinama ir sudaromi centrinių bankų rezervai.  Daugelis Europos Sąjungai nepriklausančių šalių ją taip pat naudoja kaip oficialią arba *de facto* valiutą, taip pat kaip bazinę valiutą. |
| 18  ES  šalys  ES plėtra  Bet kuri **Europos šalis** gali teikti narystės ES paraišką, jeigu ji **gerbia ES demokratines vertybes** ir įsipareigoja jas puoselėti. | 18  ES narėmis norinčios tapti šalys turi atitikti griežtas narystės ES sąlygas ir pradėti oficialias derybas dėl narystės.  Oficialios derybos dėl narystės: šį procesą sudaro ES teisyno (vadinamojo *acquis*) priėmimas, pasirengimas juos taikyti ir užtikrinti jų vykdymą, taip pat teisminių, administracinių, ekonominių ir kitų reformų, būtinų siekiant įvykdyti prisijungimo sąlygas (vadinamuosius stojimo kriterijus) įgyvendinimas.  Narystės kriterijai: vadinamieji Kopenhagos kriterijai, apimantys keletą sričių, tokių kaip:  • demokratinė institucinė sistema, teisinė valstybė, žmogaus teisės ir pagarba mažumoms bei jų apsauga;  • veikianti rinkos ekonomika ir pajėgumas konkuruoti bei atsilaikyti prieš rinkos jėgas Europos Sąjungoje;  • gebėjimas prisiimti ir veiksmingai įgyvendinti ES narystės įsipareigojimus, įskaitant politinės, ekonominės ir pinigų sąjungos tikslų laikymąsi. |
| 19  **Šalys kandidatės**   * Albanija * Bosnija ir Hercegovina * Moldova * Šiaurės Makedonijos Respublika * Juodkalnija * Serbija * Turkija * Ukraina | 19  Šalis gali įstoti į ES tik tuo atveju, jeigu atitinka visus **narystės kriterijus**.  Yra trys pagrindiniai etapai, kuriuos turi patvirtinti visos ES šalys:   * Šalies kandidatės statuso suteikimas * Derybos * Stojimo sutartis   Plėtros procesas naudingas tiek Sąjungai, tiek valstybėms kandidatėms, nes jis padeda puoselėti stabilumą, demokratiją ir ekonomikos augimą kaimyninėse šalyse. |
| 20  **Potencialios šalys kandidatės**   * Kosovas\* * Sakartvelas   \*Šis pavadinimas nekeičia pozicijų dėl statuso |  |
| 21  Dėmesys  *„Brexit’ui“*  **ES ir JK prekybos ir bendradarbiavimo susitarimas**, kurį sudarė ES ir JK, laikinai taikomas nuo 2021 m. sausio 1 d. | 21  Po „Brexit’o“ ES ir Jungtinės Karalystės santykiai labai pasikeitė. Jungtinė Karalystė nebėra ES narė ir santykiuose su ES tapo trečiąja šalimi. ES ir Jungtinė Karalystė kuria naujus santykius, reglamentuojamus prekybos ir bendradarbiavimo susitarimu.  Susitarimu nustatyti **lengvatiniai susitarimai** tokiose srityse kaip prekyba prekėmis ir paslaugomis, skaitmeninė prekyba, aviacija ir kelių transportas, energetika, žuvininkystė, teisėsauga ir teisminis bendradarbiavimas baudžiamosiose bylose.  Susitarimas grindžiamas taisyklėmis, kuriomis užtikrinamos **vienodos sąlygos ir pagarba pagrindinėms teisėms**.  ES ir JK prekybos ir bendradarbiavimo susitarimą sudaro:  • laisvosios prekybos susitarimas, kuriame numatytas plataus užmojo bendradarbiavimas ekonominiais, socialiniais, aplinkos apsaugos ir žuvininkystės klausimais,  • glaudi partnerystė piliečių saugumo srityje: nauja teisėsaugos ir teisminio bendradarbiavimo baudžiamosiose ir civilinėse bylose sistema,  • bendra valdymo sistema: sistema, kuria siekiama užtikrinti kuo didesnį teisinį tikrumą įmonėms, vartotojams ir piliečiams |
| 22  ES  istorija    **Kada tai įvyko?** | 22  Bėgant metams ES kilo įvairių iššūkių. Dabar pažvelkime į svarbiausius iššūkius, su kuriais ES susidūrė pastaraisiais dešimtmečiais.  Išsamesnę ES istorijos apžvalgą rasite internete: [ES istorija, ES pradininkai |Europos Sąjunga (europa.eu)](https://european-union.europa.eu/principles-countries-history/history-eu_lt) |
| 22.1  **1952 m.**  Šešios Europos šalys nusprendžia sukurti anglių ir plieno išteklių pasidalijamojo valdymo bendriją, kad ateityje būtų užkirstas kelias ginklavimosi varžyboms ir užtikrinta taika. | 22.1  **1952 m.**  Šios šešios šalys – Belgija, Italija, Liuksemburgas, Nyderlandai, Prancūzija ir Vokietija. Europos anglių ir plieno bendrija pradėjo veikti 1952 m.  Vėliau, 1958 m., šešios šalys pasirašė Romos sutartį ir ėmėsi kurti Europos bendriją (šio pristatymo 9 skaidrė). |
| 22.2  **XX a. 7-asis dešimtmetis**  Ekonomikai palankus laikotarpis, iš dalies ir dėl to, kad prekiaudamos tarpusavyje valstybės narės nustojo taikyti muitus. Jos taip pat susitarė dėl bendros maisto gamybos kontrolės, kad maisto Europoje užtektų visiems. |  |
| 22.3  **XX a. 8-asis dešimtmetis**  Europos Sąjunga, vis dar žinoma kaip Europos Bendrijos, plečiasi ir priima pirmąsias naujas nares: Daniją, Airiją ir Jungtinę Karalystę. | 22.3  1973 m. sausio 1 d. prie Europos Bendrijų prisijungė Danija, Airija ir Jungtinė Karalystė – šalių narių skaičius išaugo iki devynių. Dėl arabų šalių ir Izraelio karo, vykusio 1973 m. spalio mėn., Europoje prasidėjo energetikos krizė ir kilo ekonominių problemų.  Graikijos, Portugalijos ir Ispanijos diktatūroms žlugimas lėmė tolesnę demokratijos sklaidą Europoje. Vykdant regioninę politiką imta skirti dideles lėšas, kad skurdesniuose regionuose būtų kuriamos darbo vietos ir infrastruktūra. 1979 m. vyko pirmieji tiesioginiai Europos Parlamento narių rinkimai, kuriuose Parlamento narius rinko šalių piliečiai. |
| 22.4  **XX a. 9-asis dešimtmetis**  Šiame dešimtmetyje visoje Europoje žlunga komunizmas. Šis dešimtmetis baigiasi Berlyno sienos griuvimu[ Vokietijoje]. | 22.4 |
| 22.5  **XX a. 10-asis dešimtmetis**  Šiuo laikotarpiu padėtas pagrindas dviem iš didžiausių ES laimėjimų: laisvam asmenų judėjimui pagal Šengeno susitarimą ir bendrosios rinkos sukūrimui. | 22.5  **XX a. 10-asis dešimtmetis**  Žlugus komunizmui Vidurio ir Rytų Europoje, europiečiai suartėja.  Žmonėms rūpi, kaip saugoti aplinką ir kaip europiečiai galėtų bendradarbiauti saugumo ir gynybos klausimais. |
| 22.6  **2000–2010 m.**  Dabar euras yra daugelio europiečių valiuta. ES šalys pradeda glaudžiau bendradarbiauti kovoje su nusikalstamumu. Pasaulio ekonomiką sukrečia finansų krizė, o Lisabonos sutartimi ES įsteigiamos šiuolaikiškos institucijos ir užtikrinami veiksmingesni darbo metodai. | 22.6 |
| 22.7  **2010–2019 m.**  Tai sudėtingas dešimtmetis, per kurį ES yra priversta reaguoti į pasaulinę finansų krizę, o viena valstybė narė balsuoja už išstojimą. | 22.7  Pasaulio ekonomikos krizė skaudžiai smogė Europai. 2012 m. Europos Sąjungai įteikta [Nobelio taikos premija](https://www.nobelprize.org/prizes/peace/2012/press-release/). Dėl neramumų ir karų įvairiose šalyse daug žmonių bėgo iš savo namų ir ieškojo prieglobsčio Europoje. ES susidūrė su iššūkiu, kaip jais pasirūpinti, užtikrinti jų gerovę ir gerbti jų žmogaus teises. Klimato kaita atsidūrė tarp pačių svarbiausių darbotvarkės punktų – vadovai susitarė sumažinti žalingų teršalų išmetimą. 2013 m. Kroatija tapo 28-ąja ES valstybe nare. O 2016 m. Jungtinė Karalystė referendume balsavo už pasitraukimą iš ES. |
| 22.8  **Nuo 2020 m. iki šių dienų**  ES turi reaguoti į beprecedenčius iššūkius, tokius kaip COVID-19 pandemija ir Rusijos agresijos karas prieš Ukrainą. | 22.8  **2020 m. sausis. Bendras ES atsakas į COVID-19**  COVID-19 pandemija sukelia didelio masto ekstremaliąją visuomenės sveikatos situaciją ir ekonomikos sulėtėjimą. ES ir jos valstybės narės bendromis jėgomis remia sveikatos priežiūros sistemas, stabdo viruso plitimą ir aprūpina vakcinomis žmones ES ir už jos ribų. ES vadovai susitaria dėl didžiausio iki šiol ES biudžeto lėšomis finansuoto [skatinamųjų priemonių rinkinio](https://commission.europa.eu/strategy-and-policy/recovery-plan-europe_lt), kuriame daugiausia dėmesio skiriama žaliajam ir skaitmeniniam ekonomikos gaivinimui, nes ES siekia iki 2050 m. [neutralizuoti poveikį klimatui](https://climate.ec.europa.eu/eu-action/climate-strategies-targets/2050-long-term-strategy_lt).  **2020 m. sausio 31 d. Jungtinė Karalystė išstoja iš ES**  Po 47 narystės metų Jungtinė Karalystė išstoja iš ES ir pradeda naują santykių su ES etapą.  [Santykiai su Jungtine Karalyste](https://commission.europa.eu/strategy-and-policy/relations-non-eu-countries/relations-united-kingdom_lt)  **2021 m. balandis. Konferencijos dėl Europos ateities pradžia**  2021 m. ES pradeda metus truksiančią [Konferenciją dėl Europos ateities](https://commission.europa.eu/strategy-and-policy/priorities-2019-2024/new-push-european-democracy/conference-future-europe_lt). Beprecedentis dalyvaujamosios demokratijos renginys suteikia ES piliečiams unikalią galimybę pareikšti savo nuomonę ir padėti formuoti ES ateitį.  **2022 m. vasaris. Rusija įsiveržia į Ukrainą**  ES ir jos tarptautiniai partneriai griežtai pasmerkia Rusijos nepagrįstą ir neišprovokuotą agresijos karą. ES priima griežtas [sankcijas Rusijai](https://eu-solidarity-ukraine.ec.europa.eu/eu-sanctions-against-russia-following-invasion-ukraine_lt) ir teikia finansinę, humanitarinę, karinę ir kitokią [pagalbą Ukrainai](https://eu-solidarity-ukraine.ec.europa.eu/eu-assistance-ukraine_lt). |
| 23  **© Europos Sąjunga, 2023 m.**  Jei nenurodyta kitaip, šią pateiktį pakartotinai naudoti leidžiama pagal licenciją [CC BY 4.0](https://creativecommons.org/licenses/by/4.0/). Naudoti ar atgaminti elementus, kurių autorių teisės nepriklauso Europos Sąjungai, galima tik gavus atitinkamų teisių turėtojų leidimą.  Nuotrauka 7 skaidrėje, šaltinis: © Adobe Stock, Jacob Lund | |

1. Atkreipkite dėmesį į tai, kad aiškinamosios pastabos nėra skirtos naudotis pažodžiui, o kaip papildoma aiškinamoji informacija, kuria galite remtis rengdami pranešimo punktus. Todėl galite praleisti dalis, kurios netinka jūsų pristatymui, taip pat galite įtraukti savo istorijų ir pranešimo punktų savo pristatymui personalizuoti. [↑](#footnote-ref-1)